जवाई पाइपलाइन सुधारने को आज लिया जा सकता है क्लोजर
सर्किट हाउस रोड पर पिछले एक सप्ताह से लीकेज है जवाई पाइपलाइन
भास्करसंवाददाता | पाली
पिछलेदिनों लीकेज हुई जवाई पाइपलाइन दुरुस्त नहीं होने से प्रतिदिन सैकड़ों लीटर पानी व्यर्थ बह रहा है। पाइपलाइन लीकेज होने से आसपास के क्षेत्रों में जमा पानी कॉलोनियों तक पहुंच रहा है। जानकारी के अनुसार गत 23 दिसंबर को सर्किट हाउस रोड से गुजर रही जवाई पाइपलाइन लीकेज हो गई थी। पानी ज्यादा व्यर्थ होने पर लोगों ने पास से गुजर रही जवाई नहर की तरफ नाला बनाकर पानी को उसमें डाल दिया। पाइपलाइन के लीकेज की सूचना मिलने पर प्रोजेक्ट के अधिकारियों ने लीकेज का मुआयना कर पाइपलाइन लाइन ठीक भी कराई, लेकिन पाइपलाइन दुरुस्त नहीं हो पाई। शेष|पेज13
धीरे-धीरेपाइपलाइन का लीकेज ज्यादा हो जाने और सर्किट हाउस रोड से लेकर इंद्रा कॉलोनी तक जवाई नहर के सहारे तीन लीकेज होने से अब प्रोजेक्ट के अधिकारियों ने क्लोजर लेकर पूरी पाइपलाइन ठीक कराने का निर्णय लिया है। बताया जाता है कि मंगलवार से जवाई बांध से क्लोजर लेकर पाइपलाइन दुरुस्त करने का कार्य शुरू किया जाएगा।
क्लोजर लेने के बाद तीन से चार दिन लगेंगे पाइपलाइन दुरुस्त करने में
जवाई प्रोजेक्ट के अधिकारियों ने बताया कि सर्किट हाउस रोड पर पाइपलाइन का लीकेज बड़ा होने और इंद्रा कॉलोनी के निकट पाइपलाइन का लीकेज ठीक करने के लिए क्लोजर लिया जाएगा। इंद्रा कॉलोनी के निकट पाइपलाइन जमीन के अंदर होने के कारण लीकेज के स्थान पर जेसीबी की सहायता खुदाई कर लाइन को दुरुस्त किया जाएगा। इसमें करीब तीन से चार दिन का समय लग सकता है।
पहले बढ़ाएंगे सिटी टैंक का जलस्तर
वर्तमान में सिटी टैंक में 5.4 फीट तक पानी जमा है। सिटी टैंक का जलस्तर 6 से 6.30 फीट तक बढ़ाने के बाद क्लोजर लेकर पाइपलाइन का लीकेज ठीक किया जाएगा। अधिकारियों के अनुसार करीब 6 फीट तक पानी का स्टोरेज करने से शहर में करीब 5 से 6 दिन तक जलापूर्ति की जा सकती है।
क्लोजर लेकर करेंगे पाइपलाइन ठीक
सर्किट हाउस रोड पर पाइपलाइन का लीकेज बड़ा होने और इंद्रा कॉॅलोनी के निकट भी लीकेज होने के कारण मंगलवार को जवाई बांध से क्लोजर लिया जाएगा। पाइपलाइन पूरी खाली होने के बाद मरम्मत का कार्य शुरू किया जाएगा। पाइपलाइन ठीक करने में करीब 4 दिन लगेंगे।
- मनीष माथुर, एक्सईएन, जवाई प्रोजेक्ट
सिटी टैंक का बढ़ाएंगे जलस्तर
वर्तमान में सिटी टैंक का जलस्तर 5.4 फीट है। इसमें 4 से 5 दिन तक जलापूर्ति की जा सकती है। प्रोजेक्ट के अधिकारियों ने सिटी टैंक में जमा पानी की जानकारी ली है। टैंक का पानी 6 से 6.30 फीट तक बढ़ाने के बाद क्लोजर लेने की बात कही गई है। इससे शहर में 6 दिन तक आसानी से जलापूर्ति की जा सकती है।
- राजेश अग्रवाल, एक्सईएन जलदाय विभाग
...तो हो सकती है समस्या
जलदायविभाग की ओर से सिटी टैंक में जमा पानी फिल्टर कर पूरे शहर में जलापूर्ति की जाती है। जवाई पाइपलाइन ठीक होने में 4 दिन से अधिक का समय लगने पर पेयजल संकट गहरा सकता है। गौरतलब है कि इससे पूर्व भी सिटी टैंक की सफाई गुंदोज के निकट तीन बड़े लीकेज होने के कारण शहर में जलापूर्ति लड़खड़ा गई थी।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva